ιασων. οι προβουλοι ειπαν επειδη ελπινικος νικομαχου αιρεθεις υπο του δημου γυμνασιαρχος εν τε τοις λοιποις τοις κατα την αρχην ενδοξως ανεστραφη συνελθοντων δια την φιλοτιμιαν αυτου πλειονων παιδων τε και εφηβων και των αλλων των υπο την αρχην πειπτοντων προενοιηθη της ευταξιας αυτων εμμονευσας εν τωι γυμνασιωι δι ενιαυτου και παρεσχεν εκ του ιδιου ρητορα τε και οπλομαχον οιτινες εσχολαζον εν τωι γυμνασιωι τοις τε παισιν και εφηβοις και τοις αλλοις τοις βουλομενοις την απο των τοιουτων ωφελιαν επιδεχεσθαι εφροντισεν δε και του ελαιου οπως χαριεστατον η την εις ταυτα δαπανην επιδεχομενος ιδιαι εθηκεν δε και δολιχους πλειονας συνετελει δε και θυσιαν καθ εκαστον δολιχον τωι ερμει το τε διδομενον αθλον υπο τ[ου] δημου τωι νικησαντι τον απο του ηρακλειου δρ[ο]μον αυτος προεθηκεν εκ του ιδιου το δοθεν υπο του δημου διαφορον αποδους τη πολει και τον τωι ηρακλει τιθεμενον αγωνα συντελεσας την εις τα αθλα δαπανην ανηλωσεν εκ του ιδιου την πασαν φιλοτιμιαν ποιουμενος χαριν της των πολλων ευνοιας εν τε τηι πανηγυρει των αρτεμεισιων συνετελει το αλειμμα εκκ του ιδιου την δαπανην επιδεχομενος ου μονον εις τους πολιτας αλλα και εις τους λοιπους τους εις την πανηγυριν παραγενομενους και μετεχοντας των κοινων ξενους την τε θυσιαν τωι ερμει συντελων εκαλεσεν εκ προγραμματος τους τε πολιτας και ρωμαιων τους παρεπιδημουντας και τους μεν των κοινων μετεχοντας τηι τετραδι ισστιασεν τηι δε πεμπτει και ετερους των τε πολιτων και ξενων πληονας τοπον τε αιτησαμενος τους συνεδρους εν τηι εξεδραι τηι εν τωι επικαμπιωι τωι εν τη παραδρομιδι ανεθηκεν βαθρα λευκου λιθου και ερμην εις τα προειρημενα δαπανας επιδεξαμενος πληονας βουλομενος την ιδιαν ευνοιαν ην εχει προς τον δημον αποδειγνυσθαι ινα ουν και ο δημος φαινηται ευχαριστος και τιμων τους αρετηι διαφεροντας πολλοι τε δοξης επιθυμηται γενωνται δεδοχθαι τοις τε συνεδροις και τωι δημωι επαινεσαι ελπινικον νικομαχου επι τηι προς τον δημον ευνοιαι και στεφανωσαι θαλλου στεφανωι αναγραψαι δε και τοδε το ψηφισμα εις στηλην λιθινην και αναθειναι εν τωι γυμνασιωι εν τωι επιφανεστατωι τοπωι οπως η και τοις επιγινομενοις η δοξα φανερα και η του δημου τοις αγαθοις ανδρασι τιμη και πολλοι των ομοιων γ[ι]νωνται ζηλωται ελεσθαι δε και επιστατην οστις επιμ[ε]λησεται της τε αναγραφης των εψηφισμενων και τη[ς] αναθεσεως της στηλης ειρεθη επιστατης φιλοκλης νικολ[--].
Euboia — Eretria — ca. 100 BC
 ca. 100 BC